wickkiey/tamil-wikipedia-markdown huggingface dataset:
# நஜ்மா



**நஜ்மா** (*Najma*) என்பவர் பாக்கித்தான் முன்னாள் திரைப்பட நடிகை ஆவார். இவர் 1970 மற்றும் 1980களில் 100க்கும் மேற்பட்ட உருது மற்றும் பஞ்சாபி மொழித் திரைப்படங்களில் நடித்துள்ளார். இவர் நடித்த குறிப்பிடத்தக்கத் திரைப்படங்களாக *ஜீனத்* (1975), *டூஃபான்* (1976), *சார்ஜென்ட்* (1977), *ஷோலா* (1978), *வெஹ்ஷி குஜ்ஜர்* (1979) உள்ளது. 1978-ல் சிறந்த நடிகைக்கான நிகர் விருதை வென்றார்.  

## தொழில்
நஜ்மா தனது திரைத்துறை வாழ்க்கையை 1972-ல் *ஹீரா* என்ற பஞ்சாபி திரைப்படத்தில் கௌரவ வேடத்தில் நடித்ததன் மூலம் தொடங்கினார். ஆனால் இவரது முதல் குறிப்பிடத்தக்கத் திரைப்படம் "*கன்சாதா*" 1975-ல் வெளியாகியது. இந்தப் படத்தில் துணை கதாநாயகியாக நடித்தார். இப்படம் வணிகரீதியாக பெரும் வெற்றி பெற்றது. மேலும் இதன் மூலம் லாலிவுட்டில் நடிக்க நஜ்மாவுக்கு வழி கிடைத்தது. பின்னர், இவர் பல உருது மற்றும் பஞ்சாபி திரைப்படங்களில் நடித்தார். அசுலாம் இராணி இயக்கிய "*சார்ஜென்ட்*" (1977) என்ற அதிரடி உருது திரைப்படம் இவரது குறிப்பிடத்தக்கப் படங்களில் ஒன்றாகும். இத்திரைப்படத்தில் விடுதி நடன மங்கையாக இவரது கதாபாத்திரம் மிகவும் பாராட்டப்பட்டது. இப்படத்தில் ஆசிப்கானுடன் இணைந்து கதாநாயகியாக நடித்துள்ளார். ஒரு வருடம் கழித்து, இவர் மற்றொரு வெற்றிகரமான பஞ்சாபி திரைப்படமான "*ஷோலா*"வில் நடித்துச் சிறந்த நடிகைக்கான நிகர் விருதை வென்றார்.  

## தனிப்பட்ட வாழ்க்கை
நஜ்மாவின் கடைசி பாஷ்டோ திரைப்படம் வெளியான பிறகு, நஜ்மா மெஹ்ரான், சிந்துவைச் சேர்ந்த நிலப்பிரபுத்துவ பிரபு *குலாம் முஸ்தபா ரிண்டை* மணந்து லாலிவுட்டை விட்டு நிரந்தரமாக வெளியேறினார்.  
|-  
|}
# ஷைலா அப்துல்லா

**ஷைலா அப்துல்லா** ( Shaila Abdullah ; பிறப்பு 1971) ஒரு பாக்கித்தான்-அமெரிக்க எழுத்தாளராவார். இவர் வடிவமைப்பாளராகவும் உள்ளார்.  

## வாழ்க்கை
ஷைலா அப்துல்லா ஆங்கில மொழிக்கான பத்ராஸ் பொகாரி விருது, கோல்டன் குயில் விருது, வாசகர் பார்வை விருது, எழுதப்பட்ட கலை விருது மற்றும் ஹாப்சன் அறக்கட்டளையின் மானியம் ஆகியவற்றைப் பெற்றுள்ளார். இவரது *பியான்ட் தி கெய்ன் வால்* சிறந்த புனைகதைக்கான ஜூரி பரிசைப் பெற்றது. இது நோரும்பேகா புனைகதை விருதுகளில் மிக உயர்ந்த விருதாகும்.  

இவரது புத்தகங்களில் *சாஃப்ரான் டிரீம்ஸ்*, *பியான்ட் தி கெய்ன் சவால்* உட்பட *குயின் இன் சர்ச் ஆஃப் எ ரெயின்போ*, *மை ஃப்ரெண்ட் சுஹானா*, மற்றும் *எ மேனுவல் ஃபார் மார்கோ* ஆகிய மூன்று குழந்தைகளும் புத்தகங்கள் அடங்கும். சிறப்புத் தேவையுடைய குழந்தைகளுக்கான புத்தகங்களையும் எழுதியுள்ளார். இந்தப் புதினம் குடியேற்ற இலக்கியத்தின் 50 சிறந்த படைப்புகளில் ஒன்றாகக் குறிப்பிடப்பட்டுள்ளது.  

## பணிகள்
- *Beyond the cayenne wall : collection of short stories*, Lincoln, NE : iUniverse, 2005. ,
- *Saffron dreams : a novel*, Ann Arbor, MI : Modern History Press, 2010. ,
- *My friend Suhana*, Ann Arbor, MI : Loving Healing Press, 2014. ,
- *A manual for Marco*, Ann Arbor, MI : Loving Healing Press 2015. ,
# நஜ்மா பர்வீன்



**நஜ்மா பர்வீன்** (*Najma Parveen*)(பிறப்பு 20 டிசம்பர் 1990) என்பவர் பாக்கித்தானிய விரைவோட்ட வீராங்கனை ஆவார். இவர் 2016 மற்றும் 2020 கோடைக்கால ஒலிம்பிக்கில் பாக்கித்தானை பிரதிநிதித்துவப்படுத்தினார். சூலை 2021 நிலவரப்படி, இவர் 200 மீ, 400 மீ மற்றும் 400 மீ தடை ஓட்டங்களில் தேசிய சாதனை படைத்தவர் ஆவார்.  

## தொழில்
பர்வீன் நாட்டின் சாதனை விளையாட்டு வீரர்களின் ஒருவராக உள்ளார்.  

### தேசிய போட்டிகள்
பர்வீன் அனைத்து தேசிய போட்டிகளிலும் பாக்கித்தானின் தண்ணீர் மற்றும் சக்தி மேம்பாட்டு முகமையினை பிரதிநிதித்துவப்படுத்துகிறார். 2019ல் பெசாவரில் நடந்த 33வது தேசிய விளையாட்டுப் போட்டியில் 200 மீட்டர் விரைவோட்டத்தில்ல் புதிய சாதனையை நிகழ்த்தினார். ஒரு மாதம் கழித்து இவர் நேபாளத்தில் நடைபெற்ற போட்டியில் இதை மீண்டும் முறியடித்து சாதனைப் படைத்தார்.  

### பன்னாட்டு போட்டிகள்
பர்வீன் 2016 கோடைக்கால ஒலிம்பிக்கில் பெண்கள் 200 மீட்டர் ஓட்டப் பந்தயத்தில் கலந்து கொண்டார். இதில் இவர் 26.11 வினாடிகளில் கடந்தார். எனவே அரையிறுதிக்குத் தகுதி பெறவில்லை. 2020 கோடைக்கால ஒலிம்பிக்கில் இதே நிகழ்வில் இவர் போட்டியிட்டார். பருவத்தில் சிறந்ததாக இருந்தாலும், தனது தகுதிச்சுற்றில் கடைசி இடத்தைப் பிடித்தார்.  

## தேசிய சாதனைகள்
| 200 மீ | 23.86 | 33வது தேசிய விளையாட்டு, பெசாவர் | 2019 |  |
| --- | --- | --- | --- | --- |
| 23.69 | 13வது தெற்காசிய விளையாட்டுப் போட்டி, காத்மாண்டு, நேபாளம் | டிசம்பர் 2019 |  |  |
| 400 மீ | 53.63 | 33வது தேசிய விளையாட்டு, பெசாவர் | 2019 |  |
| 400 மீ தடை ஓட்டம் | 1:01.41 | 33வது தேசிய விளையாட்டு, பெசாவர் | 2019 | } |
# இஷ்ரத் அஃப்ரீன்


**இஷ்ரத் அஃப்ரீன்** ( Ishrat Afreen ) (இஷ்ரத் ஆப்ரீன்) பிறப்பு 25 டிசம்பர் 1956) இவர் ஒரு உருது கவிஞர். இவரது படைப்புகள் ஆங்கிலம், யப்பானியம், சமஸ்கிருதம், இந்தி உள்ளிட்ட பல மொழிகளில் மொழிபெயர்க்கப்பட்டுள்ளன. கசல் பாடகர்களான ஜக்ஜீத் சிங் & சித்ரா சிங் ஆகிய இருவரும் இவரது கவிதைகளை தங்களின் இசைத்தொகுப்பு நிகழ்ச்சியான *பியோண்ட் டைம்* (1987) என்பதில் நிகழ்த்தினர். பிரித்தானிய-பாக்கித்தானி திரைப்பட நடிகர் ஜியா மொஹைதீன் தனது 17வது, 20வது தொகுதிகளிலும், தற்போதைய கச்சேரிகளிலும் இவரது கவிதைகளை வாசிக்கிறார்.  

## ஆரம்ப வாழ்க்கை மற்றும் தொழில்
இவர் தனது 14வது வயதில் 31 ஏப்ரல் 1971 அன்று *டெய்லி ஜங்* என்ற தினசரியில் முதன்முதலில் எழுத ஆரம்பித்தார். தொடர்ந்து எழுதிய இவரது கவிதைகள் இந்தியா மற்றும் பாக்கித்தான் முழுவதும் பல இலக்கிய இதழ்களில் வெளியிடப்பட்டது. இறுதியில் கவிஞர் பஹ்மிதா ரியாஸ் நடத்திவந்த *ஆவாஸ்* என்ற மாத இதழின் உதவி ஆசிரியரானார். இவரது எழுத்து வாழ்க்கைக்கு இணையாக 1970-1984 வரை பாக்கித்தான் வானொலியில் தேசிய மற்றும் உலகளவில் ஒளிபரப்பப்பட்ட பல வானொலி நிகழ்ச்சிகளில் பங்கேற்றார். பின்னர் மிர்சா ஜமிலின் கீழ் பக்க தளவமைப்பு மென்பொருளான இன்பேஜிற்கான நஸ்தலீகு வரிவடிவத்தில் பணியாற்றினார்.  

இஷ்ரத் அஃப்ரீன் தற்போது ஆஸ்டினின் இந்து உருது பிளாக்சிப் திட்டத்தில் ஆஸ்டின், டெக்சாஸ் பல்கலைக்கழகத்தின் முதன்மை உருது விரிவுரையாளராக உள்ளார்.  

## கல்வி
அஃப்ரீன் தனது இளங்கலைக் கல்வியை கராச்சியில் உள்ள அல்லாமா இக்பால் அரசுக் கல்லூரியில் பயின்றார், பின்னர் பாக்கித்தானின் கராச்சி பல்கலைக்கழகத்தில் உருது இலக்கியத்தில் முதுகலைப் பட்டம் பெற்றார். பின்னர் ஆகா கான் உறைவிடப் பள்ளியிலும் கற்பித்தார்.  

## வெளியீடுகள்
அஃப்ரீன் *குஞ்ச் பீலே பூலோன் கா* (1985) மற்றும் *தூப் அப்னே ஹிஸ்ஸே கி* (2005) ஆகிய இரண்டு கவிதைத் தொகுப்புகளை வெளியிட்டுள்ளார். இதைத் தவிர *வீ சின்புல் வுமன்* என்ற மதிப்புமிக்க தொகுப்பில் இவரது கவிதைகள் சேர்க்கப்பட்டுள்ளன.
# மேதாதிதி

**மேதாதிதி** (**Medhātithi**), மனுதரும சாத்திரத்திற்கு முதன்முதலில் விளக்க உரை எழுதியவர். மேலும் இவர் யாக்யவல்க்கிய ஸ்மிருதியை மையமாகக் கொண்டு இந்து சமயச் சட்டங்களில் ஒன்றான மிதாச்சாரம் எனும் நூலை இயற்றியுள்ளார். மேதாதிதி காஷ்மீரத்தைச் சேர்ந்தவர்.இவர் வாழ்ந்த காலம் கிபி 820 மற்றும் 1050க்கும் இடைப்பட்ட காலம் என இந்தியவியல் அறிஞர்கள் கணித்துள்ளனர். சில அறிஞர்கள் 9ஆம் நூற்றாண்டிற்கும், பத்தாம் நூற்றாண்டிற்கும் இடைப்பட்ட காலம் என கருதுகிறார்கள்.  
## இதனையும் காண்க
- தாயபாகம்

## அடிக்குறிப்புகள்
# அல்தாப் பாத்திமா


**அல்தாஃப் பாத்திமா** ( Altaf Fatima ; 10 ஜூன் 1927 - 29 நவம்பர் 2018) ஒரு பாகிஸ்தானிய உருது புதின ஆசிரியரும், சிறுகதை எழுத்தாளரும், ஆசிரியரும் ஆவார். இவர் முஹம்மது இக்பாலின் கவிதைகளில் நிபுணத்துவம் பெற்றவர். இலக்னோவில் பிறந்த இவர் பிரிவினையின் போது லாகூருக்கு குடிபெயர்ந்தார். பஞ்சாப் பல்கலைக்கழகத்தில் முதுகலையையும், இளங்கலை கல்வியியலையும் படித்தார். இவரது புதிமான *தஸ்தக் நா தோ* ("தட்டாதே") உருது மொழியில் வரையறுக்கப்பட்ட படைப்புகளில் ஒன்றாக கருதப்படுகிறது. இதைத் தழுவி பாக்கித்தான் தொலைக்காட்சியில் நிகழ்ச்சி ஒன்று ஒளிபரப்பப்பட்டது. கராச்சியிலிருந்து வெளிவரும் மாத இதழான *ஹெரால்ட்* மூலம் சுருக்கப்பட்ட மொழிபெயர்ப்பும் வெளியிடப்பட்டது. 2018 ஆம் ஆண்டில், பாத்திமா 9வது கராச்சி இலக்கிய விழாவில் கேஎல்எஃப் உருது இலக்கிய விருதைப் பெற்றார். இவர் 29 நவம்பர் 2018 அன்று இறந்தார்.
# சித்ரா சிங்

**சித்ரா சிங்** ( *Chitra Singh* ) ( என்கிற ஷோம் ) ஒரு இந்திய கசல் பாடகியாவார். இவர் தனது கணவர் ஜக்ஜீத் சிங்குடன் இணைந்து கசல் வகையை பிரபலப்படுத்தினார். "கசல் உலகின் ராஜா மற்றும் ராணி" என்று மரியாதையுடன் அழைக்கப்படும் இவர்கள் இருவரும் சேர்ந்து 1970கள் மற்றும் 80களில் மிகவும் வெற்றிகரமான இந்திய இசையை உருவாக்கினர். 1970களிலும் 1980களிலும் இசைத்தட்டுக்கள் வெளியிட்டுள்ளார். இந்திய பதிவிசை வரலாற்றில் ஓர் கணவன்-மனைவி இணையாக இவ்வாறு இசை பதிவதற்கு இவர்களே முன்னோடிகளாக கருதப்படுகின்றனர்.  

## சொந்த வாழ்க்கை
சித்ரா ஷோம், ஒரு பெங்காலி குடும்பத்தில் பிறந்தார். தனது கல்வியை முடித்த பிறகு, ஒரு முன்னணி விளம்பர நிறுவனத்தில் நிர்வாகியான தெபோ பிரசாத் தத்தாவை மணந்தார். 1950 களின் நடுப்பகுதியில் திருமணம் நடைபெற்றது. 1959இல் இவர்களுக்கு மோனிகா என்ற மகள் இருந்தார்.  

சித்ரா, பாடகரான சீக்கிய பாரம்பரியத்தைச் சேர்ந்த ஜக்ஜீத் சிங்கை சந்தித்தார். இவர்கள் முதன்முதலில் 1967 ஆம் ஆண்டில் ஒரு இசை பதிவரங்கத்தில் சந்தித்தனர். ஜாக்ஜித்திடம் காதல் வயப்பட்ட சித்ரா 1968 ஆம் ஆண்டில், தனது 9 வயது மகளை அழைத்துக்கொண்டு பிரசாத்தை விட்டு வெளியேறினார். 1969 ஆம் ஆண்டில், தனது கணவரை விவாகரத்து செய்தார். பின்னர் ஜக்ஜித் சிங்கை மணந்தார். இவர்களுக்கு விவேக் என்ற மகன் பிறந்தார். தொழில் ரீதியாக, இவர்கள் கசல் பாடல்களை இரட்டையர்களாக உருவாகினர்.  

## பிற்கால வாழ்க்கை
மகன் விவேக் ஜூலை 27, 1990 அன்று சாலை விபத்தில் இறந்தார். சித்ரா தனது மகன் இறந்த நாளிலிருந்து இதுவரை பொது இடங்களில் பாடவில்லை. எந்தப் பாடலையும் பதிவு செய்யவில்லை. இவரது முதல் திருமணத்தின் மூலம் பிறந்த மோனிகாவின் திருமண வாழ்க்கையும் வெற்றிகரமானதாக இல்லை. 2009 ஆம் ஆண்டில், 50 வயதான மோனிகா தற்கொலை செய்து கொண்டார். இந்த சம்பவத்திற்கு இரண்டு ஆண்டுகளுக்குப் பிறகு, ஜக்ஜீத் சிங் 2011 இல் மூளைக் கசிவால் இறந்தார். தற்போது சித்ரா தனது இரண்டு பேரன்களுடன் வசித்து வருகிறார்.
# தாத்



**தாத்** , **தாத்** அல்லது **தாட்த்** என்றும் உச்சரிக்கப்படுவது பஞ்சாபை பூர்வீகமாகக் கொண்ட ஒரு மணல்கடிகார வடிவ பாரம்பரிய இசைக் கருவியாகும், இது முக்கியமாக தாதி பாடகர்களால் பயன்படுத்தப்படுகிறது. இது அந்த பகுதியின் பிற நாட்டுப்புற பாடகர்களாலும் பயன்படுத்தப்படுகிறது.  

## வடிவமைப்பு மற்றும் இசைத்தல்
தாத் என்பது மரத்தால்செய்யபட்ட மணல்கடிகார வடிவத்தை போன்றது. ஆதாவது இரண்டு சிறிய கூம்புகளை அதன் முனைகளில் இணைப்பது போன்றது. இருபுறமும் உள்ள தோல் ஆனது கயிறுகள் கொண்டு இறுக்கி, கருவியை ஒன்றாகப் பிடித்துக் கொள்ள உதவுகிறது. இதன் வடிவமைப்பு மற்ற இந்திய டிரம்ஸைப் போலவே உள்ளது: எளிமையான டம்ரு, உடுக்கை மற்றும் அதிநவீன இடக்கா . டம்ரு(Damru) அதன் முனைகளைத் தாக்குவதற்கு கயிறுகளை முடிச்சு போட்டுள்ளது, ஆனால் தாத்-ல் அத்தகைய கயிறுகள் இல்லை. டம்ருவை விரைவாக அசைப்பதன் மூலம்/சுழற்றுவதன் மூலம் இசைக்கப்படுகிறது. இதனால் முடிச்சு கயிறுகள் அதன் முனைகளைத் தாக்கும், மேலும் சில சமயங்களில் ஒரு குச்சியால் அடித்தும் இசைக்கபடுகிறது . உடுக்கை மற்றும் தாத் விளையாடுவதில் ஒரே மாதிரியான நுட்பங்கள் உள்ளன. ஆனால் சமூக முக்கியத்துவம் வேறுபட்டது.  

; இசைத்தல்  

தாத் , அதன் ஒரு முனையில் விரல்களால் தட்டுவதன் மூலம் அல்லது அடிப்பதன் மூலம் இசைக்கபடுகிறது. இதன் மெல்லிய மைய பகுதியை சுற்றியுள்ள கயிறுகளை இறுக்கி தாத்-ன் சுருதி உயர்த்தப்படுகிறது. மூடிய மற்றும் திறந்த ஒலிகளையும் உருவாக்க முடியும்.  

## சமூக முக்கியத்துவம்
தாத் இசை கருவி ஆனது தாடி பாடகர்களால் மிகவும் இயல்பாக பயன்படுத்த கூடிய மற்றும் அவர்களின் வாழக்கையுடன் நெருங்கிய தொடர்புடையது ஆகும். சாரங்கியுடன்(Sarangi)இதைப் பயன்படுத்தி நாட்டுப்புற, மத மற்றும் போர்வீரர்களின் பாலாட்கள் மற்றும் வரலாற்றைப் பாடும்  

## மேலும் பார்க்கவும்

- தாடி (இசை)
- பஞ்சாபின் இசை
- Tsuzumi - ஜப்பானில் பயன்படுத்தப்படும் இதே போன்ற டிரம்
# பாத்திமா சுரய்யா பாஜியா


**பாத்திமா சுரய்யா பாஜியா** ( *Fatima Surayya Bajia* ; 1 செப்டம்பர் 1930 - 10 பிப்ரவரி 2016) பாக்கித்தானைச் சேர்ந்த உருது புதின ஆசிரியரும், நாடக ஆசிரியரும், நாடக எழுத்தாளரும் ஆவார். இவரது படைப்புகளைப் பாராட்டி ஜப்பானின் உயரிய குடிசார் விருது உட்பட உள்நாட்டிலும் வெளிநாட்டிலும் பல்வேறு விருதுகள் வழங்கப்பட்டன. பாஜியா பாக்கித்தானில் உள்ள சிந்து மாகாணத்தின் முதலமைச்சரின் ஆலோசகராக இருந்தார். மேலும் பாக்கித்தானின் கலை மன்றத்தின் நிர்வாகக் குழுவின் உறுப்பினராகவும் இருந்தார். இவர் 10 பிப்ரவரி 2016 அன்று கராச்சியில் 85 வயதில் இறந்தார்.  

## ஆரம்ப கால வாழ்க்கை
இந்தியாவின் ஐதராபாத்தை பூர்வீகமாகக் கொண்ட இவர், தற்போதைய கர்நாடகா மாநிலத்தில் உள்ள ராய்ச்சூர் நகரத்தில் "பஞ்ச் பீபி மலை" அருகே பிறந்தார். சுதந்திரத்திற்குப் பிறகு தனது குடும்பத்துடன் பாக்கித்தானுக்கு குடிபெயர்ந்தார். எந்த முறையான கல்வியையும் பெறவில்லை, அதற்கு பதிலாக வீட்டுக்கல்வியையேக் கற்றார். இருந்தபோதிலும், இவர் ஒரு சிறந்த அறிவாளியாகவும், வாசராகவும், எழுத்தாளராகவும் தரவரிசைப்படுத்தப்பட்டார்.  

## அஞ்சலி
1 செப்டம்பர் 2018 அன்று, இவரது 88வது பிறந்தநாளின் நினைவாக, கூகுள் இவரைக் கொண்டாடும் வகையில் கூகுள் டூடிலை வெளியிட்டது.
# மிதாச்சாரம்

**மிதாச்சாரம்** (*Mitākṣarā*) என்பது யாக்ஞவல்கிய ஸ்மிருதி உரையுடன், இந்து சமயத்தினரின் பரம்பரை வாரிசுகள் மற்றும் அவர்களது சொத்துரிமைகள் குறித்த சட்ட நூலாகும். இதனை எழுதியவர் காஷ்மீரைச் சேர்ந்த மேதாதிதி எனும் சமசுகிருத அறிஞர் ஆவார். இது தாயபாகம் எனும் இந்து சமயச் சட்ட நூல் போன்றதே. இந்நூல் "இந்து பரம்பரை" என்ற கோட்பாட்டிற்கு மிகவும் பிரபலமானது. ஆங்கிலேயர்கள் இந்தியாவில் சட்டங்களை நிர்வகிக்கத் தொடங்கிய காலத்திலிருந்தே இந்து சமயச் சட்டங்களில் ஒன்றாக இந்நூல் கருதப்பட்டது. முழு மிதாசாரம் நூல், யாக்கியவல்க்கிய ஸ்மிருதியின் உரையுடன், ஏறத்தாழ 492 பக்கங்கள் அச்சிடப்பட்டுள்ளது.  

மிதாச்சார நூலில் மிக முக்கியமான தலைப்புகளில் சொத்து உரிமைகள், சொத்துப் பகிர்வு மற்றும் பரம்பரை ஆகியவை அடங்கும். இந்த உரை இந்தியாவில் ஆங்கிலேயர்கள் குடியேறத் தொடங்கிய பிறகு, இந்தியாவின் பெரும்பகுதி முழுவதும், குறிப்பாக இந்து சமயத்தினரின் பரம்பரை பற்றிய சட்ட நூலாக மாறியது.  

## பிரித்தானிய இந்தியாவில் தாக்கம்
தாயபாகத்துடன் மிதாச்சார நூலும், இந்திய பிரித்தானிய நீதிமன்றங்களில், இந்து சமயத்தினர் தொடர்பான சொத்து மற்றும் வாரிசுகள் வழக்குகளில் ஆதிக்கம் செலுத்தியது. வங்காளம், அசாம், ஒடிசா மற்றும் பீகாரில் உள்ள சில பகுதிகளைத் தவிர, இந்தியாவின் பெரும்பான்மையான பகுதிகளில், தாயபாகம் சட்ட நூலுடன் மிதாச்சார சட்ட நூலும் செல்வாக்கு செலுத்தியது. ஆங்கிலேயர்கள் இந்தியாவில் சட்டத்தை நிர்வகிப்பதில் ஆர்வமாக இருந்தனர். ஆனால் அவர்கள் ஏற்கனவே மக்களுக்கு இருந்த சட்டத்தை நிர்வகிக்க விரும்பினர். எனவே துணைக் கண்டத்தில் ஏற்கனவே வழக்கத்தில் இருந்த பழக்கவழக்கங்களில் இந்திய மக்களிடையே உள்ள சச்சரவுகளைத் தீர்க்க உதவும் ஒரு சட்ட நூலை அவர்கள் தேடினார்கள். பெரும்பாலான வழக்குகள் சொத்து உரிமைகள் அல்லது வாரிசுரிமைப் பிரச்சனைகளை உள்ளடக்கியது.  

மிதாச்சாரம் நூலில் முதல் ஆங்கில மொழிபெயர்ப்பு 1810 இல் கோல்ப்ரூக் என்பவரால் மேற்கொள்ளப்பட்டது.[11] மேலும் வாரிசுரிமைப் பிரச்சினைகளை எவ்வாறு கையாள்வது என்பது குறித்த ஆங்கிலப் பார்வையை வழங்கியது இந்த உரையின் பகுதி மட்டுமே. அந்த நேரத்தில், மிதாசாரம் ஒரு சட்ட உரையின் தகுதியைப் பெற்றது. ஏனெனில் இது இந்தியாவின் பெரும்பாலான நீதிமன்றங்களில் பரம்பரை உரிமையைப் பற்றிய நேரடி ஆதாரமாகப் பயன்படுத்தப்பட்டது.  

## மொழிபெயர்ப்புகள்
1810 ஆம் ஆண்டில் சமசுகிருத மொழியிலிருந்த மிதாச்சாரம் நூலை ஆங்கிலத்தில் முதல் மொழிபெயர்ப்பை *கோல்ப்ரூக்* என்பவர் செய்தார். ஏனெனில் இந்திய மக்களிடையே ஏற்கனவே இருந்த பரம்பரை தொடர்பான "சட்டம்" பிரித்தானிய நீதிமன்றங்களில் உடனடித் தேவை இருந்தது. டபிள்யூ. மக்நாக்டன் 1829இல் மிதாச்சாரம் நூலின் இரண்டாவது மொழிபெயர்ப்பைச் செய்தார். இது நடைமுறையைக் கையாள்கிறது. இறுதியாக *ஜே. ஆர். கர்புரே* என்பவர் மிதாச்சாரம் நூலின் முழுமையான மொழிபெயர்ப்பை வழங்கினார்.  

## துணை வர்ணனைகள்
விஸ்வேஸ்வரரின் *சுபோதினி* (1375), பாலடபத்த பயகுண்டேவின் *பாலம்பத்தி* (1770) உட்பட மிதாச்சாரத்தின் பல துணை வர்ணனைகள் எழுதப்பட்டது. மற்றும் நந்தபண்டிதரின் பிரதிதாச்சரம். 13ஆம் நூற்றாண்டின் தெலுங்கு மொழி உரையான *விக்னேஷ்வரமு* மிதாச்சார நூலை அடிப்படையாகக் கொண்டது.  
## இதனையும் காண்க
- தாயபாகம்
- இந்து வாரிசுரிமைச் சட்டம், 1956
- இந்து வாரிசுரிமை (திருத்தம்) சட்டம், 2005
- மேதாதிதி

## அடிக்குறிப்புகள்
# மெகாக் அலி

**மெகாக் அலி** (ஆங்கிலம்: *Mehak Ali*; உருது : **مہک** **علی**, பிறப்பு: 24 பிப்ரவரி 1992) என்பவர் பாக்கித்தானின் நங்காகானா சாகிபினைச் திரைப்பட பாடகி ஆவார். மெகாக் அலி 2017ஆம் ஆண்டு *ஷீத்தான்* திரைப்படத்தில் *பாப் இ ரஹ்மத்* பாடலுடன் பாலிவுட்டில் அறிமுகமானார். இதற்காக இவர் 10வது மிர்ச்சி இசை விருதுகளில் இந்த ஆண்டின் வரவிருக்கும் பெண் பாடகருக்கான மிர்ச்சி இசை விருதுக்குப் பரிந்துரைக்கப்பட்டார். இந்த விருதுக்குப் பரிந்துரைக்கப்பட்ட முதல் பாக்கித்தானிய பாடகி இவரானார். 2012-ல், இவர் பாக்கித்தானிய இசைப் போட்டியில் வெற்றிபெற்றார்.  

மெகாக் அலியின் அறிமுகப் பாடல் "பாண்டி" ஆகும். இவரது "கமீஸ் தேரி காளி" பாடலும் இடம்பெற்றது. இது பாக்கித்தானில் பெரும் வெற்றி பெற்றது.  
|-  
| 2017  
| பிபிசி ஆசிய இசை விருது  
| "பாண்டி"  
|-  
| 2019  
| கேலக்சி லாலிவுட் விருதுகள்  
| "லாகூர் தேரே தே"  
|-  
|}  

## இசைத்தொகுப்பு

### திரைப்படங்கள்
| 2015 | *தேக் மகர் பியார் சே* | "கால தூரியா" |
| --- | --- | --- |

### தனிப்பாடல்
| 2016 | "கமீஸ் தேரி காளி" |
| --- | --- |
| 2016 | "பாண்டி" |
| 2017 | "பேபர்வா" |
| 2017 | "ஜோகி" |
| 2017 | "சஜ்னி" |
| 2018 | "பேவாஃபா" |
# பானோ குத்சியா


**பானோ குத்சியா** ( *Bano Qudsia* ; &#x200E; 28 நவம்பர் 19284 பிப்ரவரி 2017), **பானோ ஆபா** என்றும் அழைக்கப்படும் இவர், ஒரு பாக்கித்தானின் புதின ஆசிரியரும், நாடக ஆசிரியரும், ஆன்மீகவாதியுமாவார். இவர் உருது மொழியில் இலக்கியத்தை எழுதினார். புதினங்கள், நாடகங்கள் மற்றும் சிறுகதைகளைத் தயாரித்தார். தனது *ராஜா கித்* என்ற புதினத்திற்காக சிறந்த அங்கீகாரம் பெற்றவர். மேலும், உருது மற்றும் பஞ்சாபி மொழிகளில் தொலைக்காட்சிகளுக்கும், மேடைகளுக்கும் நாடகங்களை எழுதினார். இவரது *ஆதி பாத்* என்ற நாடகம் "ஒரு உன்னதமான நாடகம்" என்று அழைக்கப்பட்டது. பானோ குத்சியா லாகூரில் 4 பிப்ரவரி 2017 அன்று இறந்தார்.  

## தனிப்பட்ட வாழ்க்கை
பானோ குத்சியா, 1928 ஆம் ஆண்டு நவம்பர் 28 ஆம் தேதி பிரித்தானிய இந்தியாவின் பிரோஸ்பூரில் ஒரு முஸ்லிம் ஜாட் குடும்பத்தில் குத்சியா சத்தாவாகப் பிறந்தார். இவரது தந்தை விவசாயத்தில் இளங்கலைப் பட்டம் பெற்றவர். இவரது சகோதரர் பெர்வைஸ் சத்தா ஒரு ஓவியர். இந்தியப் பிரிவினைக்குப் பிறகு இவர் தனது குடும்பத்துடன் லாகூருக்கு குடிபெயர்ந்தார். 5ஆம் வகுப்பில் படிக்கும் போது சிறுகதைகள் எழுதத் தொடங்கினார். லாகூரில் உள்ள கின்னார்ட் கல்லூரியில் பட்டம் பெற்றார், பின்னர் அரசுக் கல்லூரிப் பல்கலைக்கழகத்தில் (லாகூர்) சேர்ந்து 1951 இல் உருது இலக்கியத்தில் முதுகலைப் பட்டம் முடித்தார்.  
### திருமணம்
குத்சியா, லாகூர் அரசு கல்லூரியில் தான் சந்தித்த எழுத்தாளர் அஷ்ஃபாக் அகமதுவை மணந்தார். இவர்களுக்கு அனீக், அனீஸ், ஆசீர் ஆகிய மூன்று மகன்கள் இருந்தனர்.
# மண்டி சிவராத்திரி விழா



**மண்டி சிவராத்திரி கண்காட்சி** என்பது இந்திய மாநிலமான இமாச்சலப் பிரதேசத்தில் உள்ள மண்டி நகரில் இந்து பண்டிகையான சிவராத்திரியில் தொடங்கி 7 நாட்களுக்கு நடைபெறும் புகழ்பெற்ற ஆண்டு சர்வதேச கண்காட்சியாகும்.  

மண்டி சிவராத்திரி விழா இந்து நாட்காட்டியின்படி ஒவ்வொரு ஆண்டும் கிரெகொரியன் நாட்காட்டியில் பிப்ரவரி/மார்ச் மாதத்திற்கு இணையான பங்குனி மாதத்தில் கிருஷ்ண பட்ச 13 வது நாள் / 13 வது இரவு (சூரிய உதயத்திற்குப் பிறகு 14 ஆம் தேதி விரதம் / 'விரதம்') நடைபெறுகிறது.  

## வரலாறு
திருவிழா நடைபெறும் மண்டி நகரம், பதினாறாம் நூற்றாண்டில் மண்டி மாநிலத்தின் முதல் பெரிய ஆட்சியாளராகக் கருதப்பட்ட ராஜா அஜ்பர் சென் என்பவரால் ஆளப்பட்டது, ஏனெனில் அவர் பரம்பரைப் பகுதிகளை ஒன்றிணைத்தது மட்டுமல்லாமல், புதிய பகுதிகளைக் கைப்பற்றி அதனுடன் சேர்த்தார். அவர் தனது அரண்மனையைத் தவிர, மண்டி நகரின் மையத்தில் பூத்நாத் (சிவனுக்குக் கோயில்) கோயிலைக் கட்டினார், இது திருவிழாவின் இரண்டு மையக் கோயில்களில் ஒன்றாகும்.
# மெகாக் கேசர்



**மேகாக் கேசர்** (பிறப்பு: திசம்பர் 15, 1992) பஞ்சாப் பெண்கள் துடுப்பாட்ட அணிக்காக விளையாடும் இந்தியத் துடுப்பாட்ட வீரர் ஆவார். இவர் ஒரு வலது கை எதிர்ச்சுழல் பந்து வீச்சாளர் மற்றும் வலது கை கீழ் வரிசை துடுப்பாட்ட வீரர். 2019-ல், 2018-19 மூத்தோர் மகளிர் இருபது20 போட்டியில் முதல் இருபது20 பட்டத்தை வென்றபோது, பஞ்சாப் பெண்கள் துடுப்பாட்ட அணியின் துணைத்தலைவராக இருந்தார். 2021-ல், இந்திய துடுப்பாட்டக் கட்டுப்பாட்டு வாரியத்தால் ஏற்பாடு செய்யப்பட்ட 2021–22 மூத்தோர் மகளிர் போட்டி கோப்பைக்கு முன்னதாக இந்தியா-ஏ அணியைப் பிரதிநிதித்துவப்படுத்த இவர் தேர்ந்தெடுக்கப்பட்டார்.  

## இளமை
கேசர் 15 திசம்பர் 1992 அன்று அரியானாவின் சோனிபத்தில் பிறந்தார். இவர் மேசைப்பந்தாட்டம், அடிபந்தாட்டம் மற்றும் மென்பந்தாட்டம் ஆகியவற்றில் இளையோர் மற்றும் துணை-இளையோர் மட்டங்களில் அரியானாவைப் பிரதிநிதித்துவப்படுத்தினார்.  

கேசர் தனது, 17 வயதில், பஞ்சாபின் ஜலந்தருக்கு குடிபெயர்ந்து துடுப்பாட்டத்தில் தனது ஆரம்ப பயிற்சியைத் தொடங்கினார்.  

## பணி
கேசர் 2010-ல் பஞ்சாப் பெண்கள் அணிக்காக விளையாடத் தொடங்கினார். இவர் 2015-2018 வரை வடக்கு மண்டல அணியின் ஒரு பகுதியாகவும், 2011-2015 வரை குரு நானக் தேவ் பல்கலைக்கழக குழு உறுப்பினராகவும் இருந்தார். இவர் 2015-2016ஆம் ஆண்டில் 23 வயதுக்குட்பட்ட பஞ்சாப் பெண்கள் துடுப்பாட்ட அணிக்குத் தலைமை தாங்கினார்.  

2016-2017-ல் இந்தியத் துடுப்பாட்டக் கட்டுப்பாட்டு வாரிய மூத்தோர் பெண்கள் குழு மற்றும் 2016-2017- ல் நடந்த ரமா அத்ரே நினைவுப் போட்டியில் கலந்து கொண்ட கேசர் போட்டியின் சிறந்த பந்து வீச்சாளராகத் தேர்வு செய்யப்பட்டார்.  

கேசர் 2021–22 மூத்தோர் மகளிர் துடுப்பாட்ட போட்டியில் இந்தியா ஏ அணிக்காக விளையாடினார். இதில் இந்தியா ஏ வாகையர் பட்டத்தினை வென்றது.
# சிவ சேனை (இலங்கை)



**சிவ சேனை** (**Siva Senai**), இலங்கை வடக்கு மாகாணத்தில் உள்ள மறவன்புலவு க. சச்சிதானந்தன் என்பவரால் 12 அக்டோபர் 2016 அன்று இலங்கை தேர்தல் ஆணையத்தில் பதிவு செய்யப்பட்ட புதிய அரசியல் கட்சியாகும். இக்கட்சியின் முதன்மை நோக்கம் வலது சாரி அரசியல், இந்துத்துவம், இந்து தேசியம், சைவ சமயம் சிந்தனைகள் கொண்டது. இதன் சின்னம் நந்தி மற்றும் கொடி நந்தி மற்றும் சந்திரன் உருவங்கள் கொண்டது.
# நஜ்மா அக்தர்

**நஜ்மா அக்தர்** (*Najma Akhtar*)(பிறப்பு 1953) என்பவர் இந்தியக் கல்வியாளர் மற்றும் நிர்வாகி ஆவார். இவர் ஏப்ரல் 2019 முதல், ஜாமியா மில்லியா இஸ்லாமியா இந்தியப் பல்கலைக்கழகத்தின் துணைவேந்தராக இருந்து வருகிறார். இப்பல்கலைக்கழகத்தில் துணைவேந்தர் பதவி வகித்த முதல் பெண்மணியும் இவர்தான்.  

## கல்வி
அக்தர் 1953-ல் பிறந்தார். இவர் அலிகார் முஸ்லிம் பல்கலைக்கழகத்தில் படித்தார். இங்கு இவர் தங்கப் பதக்கம் வென்று தேசிய அறிவியல் திறமைக்கான உதவித்தொகையைப் பெற்றார். இங்கிலாந்தில் உள்ள வார்விக் பல்கலைக்கழகத்தில் பல்கலைக்கழக நிர்வாகம் குறித்து கற்க பொதுநலவாய நிதியுதவியினைப் பெற்றார். அலகாபாத்தில் முதல் மாநில அளவிலான மேலாண்மை நிறுவனத்தை நிறுவிய இவர், அலிகார் முஸ்லிம் பல்கலைக்கழகத்தில் தேர்வுக் கட்டுப்பாட்டாளராகவும், கல்வித் திட்டங்களின் இயக்குநராகவும் இருந்தார். அக்தர் பாலின சமத்துவத்திற்கான வழக்கறிஞராக இருந்து வருகிறார்.< தனது பதவிக்காலத்தில் ஜாமியாவில் மருத்துவக் கல்லூரியை நிறுவுவதே தனது இலக்கு என்றார். பல்கலைக்கழகத்தின் 99 ஆண்டுக்கால வரலாற்றில் முதல் பெண் துணைவேந்தராக இவர் நியமிக்கப்பட்டது குறித்து, "எனது நோக்கம் கண்ணாடி கூரையை உடைப்பது அல்ல, ஆனால் நான் நிச்சயமாகக் கண்ணாடி கூரைக்கு எதிரானவள். அதே கல்வித் தகுதியும் அனுபவமும் இருந்தால் அது ஏன் இருக்கிறது? எனத் தெரிவித்தார் நஜ்மா. 19 சனவரி 2023 அன்று, இவருக்கு *கர்னல்* என்ற கௌரவப் பதவி வழங்கப்பட்டது.
# பச்சை மாங்காய் சட்னி



**பச்சை மாங்காய் சட்னி** (*Green mango chutney*), "பச்சை மாம்பழ சட்னி" என்றும் அழைக்கப்படுகிறது, பழுக்காத மாம்பழங்கள் கொண்டு இந்திய உணவுமுறை வகையான சட்னி செய்யப்படுகிறது. பழுத்த மாம்பழங்கள் இனிப்பானவை மற்றும் அவை பச்சையாக உண்பதால் சட்னிக்கு பயன்படுத்தப்படுவதில்லை. பச்சையாக பழுக்காத மாம்பழங்கள் கடினமாகவும் புளிப்பாகவும் இருக்கும். மேலும் அவை சட்னிகளாக சமைக்கப்படுகின்றன. மாம்பழச் சட்னிகள் ருசியாக இருக்கும்.  

## தயாரிப்பு
மாம்பழங்கள் உரித்து உப்பு மற்றும் மஞ்சள் தூவி, பின்னர் மசாலா சேர்த்து எண்ணெயில் வறுக்கப்படுகிறது. மாம்பழம் மென்மையாக மாறும் வரை தண்ணீர் சேர்க்கப்பட்டு சூடுபடுத்தப்படுகிறது.  

### தேவையான பொருட்கள்
பச்சை மாம்பழ சட்னியில் முக்கிய பொருட்கள் நறுக்கப்பட்ட மூல மாம்பழங்கள் மற்றும் சீரக விதைகள், பெருஞ்சீரக விதைகள், நைசெல்லா விதைகள், வெந்தய விதைகள் மற்றும் கடுகு விதைகள் ஆகியவற்றின் கலவையாகும். ஆசுதிரேலிய உணவு வகைகளில் திராட்சை மற்றும் ஆப்பிள்கள் உள்ளன.
# வசந்தி முசும்தார்

**வசந்தி முசும்தார்** (ஆங்கிலம்: Vasanti Muzumdar; தேவநாகரி: वासंती मुझुमदार) (1939-2003) என்பவர் இந்தியாவின் மகாராட்டிராவைச் சேர்ந்த மராத்தி எழுத்தாளர் ஆவார்.  

## இளமையும் கல்வியும்
வசந்தி 1939ஆம் ஆண்டு மகாராட்டிராவின் காரத்தில் பிறந்தார். இவர் புனே பல்கலைக்கழகத்தில் இளங்கலைப் பட்டம் பெற புனேவில் உள்ள பெர்க்குசன் கல்லூரியில் படித்தார். திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் முதுகலைப் பட்டம் பெற்றார்.  

## கிரந்தலி
மகாராட்டிராவில் பல்வேறு வழிகளில் புத்தகங்களை வெளியிடுவதையும் அறிவைப் பரப்புவதையும் இலக்காகக் கொண்ட *கிரந்தலி* (ग्रंताली) நிறுவனத்தை நிறுவுவதில் முசும்தார் முக்கியப் பங்கு வகித்தார்.  

## இலக்கியப் பணி

### கவிதைத் தொகுப்புகள்

- சஹேலா ரே (सहेला रे)
- சனேஹி (सनेही)

### கட்டுரைத் தொகுப்புகள்
வசந்தி முசும்தார், நதிகதி (नदीकाठी) மற்றும் ஜலால் (झळाळ) என இரு கட்டுரைத் தொகுதிகளை வெளியிட்டுள்ளார்.  

## விருதுகளும் கௌரவங்களும்
முசும்தாரின் படைப்புகள் தமானி புரசுகார் (தமானி விருது), சானே குருஜி புரசுகார் (சானேகுருஜி புரசுகார்), பஹினபாய் சௌதாரி புரசுகார் (बहिनदारी पुरस्कार), மகாராட்டிரா மாநில இலக்கிய விருதுகள் உள்ளிட்ட சில விருதுகளைப் பெற்றன.
# இலலிதா ஐயர்



**இலலிதா ஐயர்** (*Lalita Iyer*) என்பவர் இந்தியாவின் மும்பையில் உள்ள ஒரு எழுத்தாளர், பத்திரிகையாளர் மற்றும் கட்டுரையாளர் ஆவார். *நான் கர்ப்பமாக இருக்கிறேன், டெர்மினலில் இல்லை, யூ இடியட்,* *தி ஹோல் ஷெபாங்: பெண்ணாக இருப்பதன் ஸ்டிக்கி பிட்ஸ்*, மற்றும் *ஸ்ரீதேவி: இதயங்களின் ராணி* உட்படப் பல புத்தகங்களை எழுதியுள்ளார். இவர் குழந்தைகள் இலக்கியங்களையும் எழுதியுள்ளார். இலலிதா *சிக்விட்* மற்றும் *மம்மிகோலைட்லி* வலைப்பதிவுகளின் ஆசிரியர் ஆவார்.  

## இளமையும் கல்வியும்
இலலிதா மும்பையில் உள்ள வேதி தொழில்நுட்ப நிறுவனத்தில் மருத்துவம் மற்றும் இயற்கைப் பொருட்களில் முதுநிலை மருந்தியல் பட்டம் பெற்றார். 2019-ல், டாட்டா சமூக அறிவியல் கழகத்தில் நடன இயக்க சிகிச்சையில் முதுகலை பட்டயப் படிப்பினை முடித்தார்.  

## தொழில்
இலலிதா ஐயர் ஒரு மருந்தாளுநராகத் தனது வாழ்க்கையைத் தொடங்கினார். *இந்தியன் எக்ஸ்பிரஸ்* பத்திரிகையில் ஒரு கட்டுரையாளராகப் பெற்றோரைப் பற்றி எழுதினார். *ஹிந்துஸ்தான் டைம்ஸில்* துணை ஆசிரியராகப் பணிபுரிந்தார். *பிலிம்பேர்* பத்திரிகையின் நிர்வாக ஆசிரியராகப் பணியாற்றியதும் இவர் ஒரு பத்திரிகையாளராக பணியாற்றியதில் அடங்கும். புனேயில் உள்ள சஹ்யாத்ரி பள்ளியிலும், மும்பையில் உள்ள அக்ஷரா பள்ளியிலும் கல்வியாளராக இருந்துள்ளார்.  

இலலிதாவின் முதல் புத்தகம், *நான் கர்ப்பமாக இருக்கிறேன், நோயில்லாமல் இருக்கிறேன், யூ இடியட்!* என்பதாகும் இது 2013-ல் வெளியாகியது. ஸ்ரீதேவியின் வாழ்க்கை வரலாறு, *ஸ்ரீதேவி: இதயங்களின் ராணி என்ற* தலைப்பில், 2018-ல் வெளியிடப்பட்டது. இலலிதா குழந்தைகளுக்காக இரண்டு புத்தகங்களையும் எழுதியுள்ளார். இவை: *தி பாய் ஹூ ஸ்வாலோடு எ நெயில் அண்ட் அதர் ஸ்டோரிஸ்* (2016) மற்றும் *தத்தாஸ் பூசணிக்காய்* (2020).  

2018ஆம் ஆண்டில், மஜ்லிஸ் சட்ட மையத்தின் சமூக ஊடகங்களில் *ஹேப்பி அன்மேரிடு* ("Happily Unmarried") விழிப்புணர்வு பிரச்சாரத்திற்காக இவர் ஒரு இடுகையை எழுதினார். இது இவரது தொழில், குலாவுதல், திருமணம் மற்றும் ஒற்றை தாய்மை பற்றிய கண்ணோட்டத்தை விவரிக்கிறது.
# சாரா அபூபக்கர்


**சாரா அபூபக்கர்** (*Sara Aboobacker*; ; 30 சூன் 1936 - 10 சனவரி 2023) என்பவர் இந்தியக் கன்னட நாவல் மற்றும் சிறுகதை எழுத்தாளர் ஆவார். இவர் மொழிபெயர்ப்பாளராகவும் உள்ளார்.  

## ஆரம்ப வாழ்க்கை மற்றும் கல்வி
சாரா 30 சூன் 1936 அன்று கேரளாவின் காசர்கோட்டில், காசர்கோட்டில் உள்ள முஸ்லீம் குடும்பங்களின் சமூகத்தில் படித்த முதல் பெண்களில் இவரும் ஒருவர். உள்ளூர் கன்னடப் பள்ளியில் பட்டம் பெற்றார். இவர் பள்ளிப் படிப்பு முடிந்ததும் திருமணம் செய்து கொண்டார். இத்திருமண வாழ்க்கையில் நான்கு மகன்களைப் பெற்றெடுத்தார். அபுபக்கர் ஒருமுறை தனது கல்வியை மேற்கொள்வதற்கான தனது விருப்பம் சமூக விதிமுறைகளால் கட்டுப்படுத்தப்பட்டதாகக் கூறினார். இது உயர்கல்விக்கான பெண் அணுகலைக் கட்டுப்படுத்துகிறது. மேலும் இவர் 1963-ல் மட்டுமே நூலக உறுப்பினரைப் பெற முடிந்தது. இவரது எழுத்து நடை நேரடியானது மற்றும் எளிமையானது. மேலும் இவர் இலக்கியத்தில் யதார்த்தமான அணுகுமுறையை விரும்புவதாகவும், அலங்காரங்களை விட சமூக அக்கறையின் வெளிப்பாட்டிற்கு முன்னுரிமை அளிப்பதாகவும் கூறியுள்ளார்.  

இவரது நாவல், *வ்ரஜகலு* (1988) தற்போது தேவேந்திர ரெட்டியின் தயாரிப்பில் *சரவஜ்ரா* என்ற பெயரில் திரைப்படமாகத் தயாரானது. இத்திரைப்படத்தில் நடிகை அனு பிரபாகர் முகர்ஜி கதாநாயகியாக நடித்துள்ளார். நஃபிசா, மேலும் காசர்கோட்டில் உள்ள முஸ்லீம் சமூகத்திற்குள் திருமணம் மற்றும் விவாகரத்து போன்றவற்றில் இவரது குழந்தைப் பருவம் முதல் முதுமை வரையிலான தனது வாழ்க்கையைக் குறிப்பிடுகிறார்.  

### மொழிபெயர்ப்பாளராக
அபுபக்கர், டி.வி.தீச்சர வாரியர், கமலா தாஸ் மற்றும் பி.எம்.சுஹாரா ஆகியோரால் எழுதப்பட்ட மலையாளப் புத்தகங்களைக் கன்னட மொழிக்கு மொழிபெயர்த்துள்ளார்.  

## விருதுகளும் கௌரவங்களும்
அபுபக்கர் இலக்கியத்திற்கான பங்களிப்புகளுக்காகப் பல விருதுகளைப் பெற்றுள்ளார்.  

- 1984ல் கர்நாடக சாகித்திய அகாதமி விருது
- 1987ல் அனுபமா நிரஜன் விருது
- 1990 முதல் 1994 வரை, உள்ளூர் எழுத்தாளர்கள் சங்கமான கரவலி லெகாக்கியர மாட்டு வாசகியரா சங்கத்தின் தலைவர்
- 1995-ல், கன்னட ராஜ்யோத்சவா விருது
- 1996-ல், ரத்னம்மா ஹெக்கடே மகிளா சாகித்திய விருது
- கர்நாடக அரசால் 2001-ல் தான சிந்தாமணி அத்திமாபே விருது
- 2006ஆம் ஆண்டில், இலக்கியத்திற்கான கன்னட பல்கலைக்கழகத்தின் நாடோஜா விருது
- 2008-ல், மங்களூர் பல்கலைக்கழகம் கௌரவ முனைவர் பட்டம்

### நாவல்கள்
- 1981 - *சந்திரகிரிய தீரதல்லி* (பெங்களூரு: பத்ரிகே பிரகாசனா, 1981. இதை ஆங்கிலத்தில் வனமாலா விஸ்வநாதா *பிரேக்கிங் டைஸ்* (1982) என்று மொழிபெயர்த்தார்
- 1985 - *சஹானா* (பெங்களூரு: சந்திரகிரி பிரகாஷனா)
- 1988 - *வஜ்ரகலு* (பெங்களூரு: நவகர்நாடக பிரகாசனா)
- 1991 - *கடனா விரமா*
- 1994 - *சூலியள்ளி சிக்கவரு* (பெங்களூரு: சந்திரகிரி பிரகாஷனா, 2013)
- 1997 - *தலா ஒடேடா டோனியாலி* (கன்னடம் மற்றும் கலாச்சார இயக்குநரகம்)
- 2004 - *பஞ்சாரா*

### சிறுகதைத் தொகுப்புகள்

- 1989 - *சப்பாலிகளு* (பெங்களூரு: சந்திரகிரி பிரகாஷனா)
- 1992 - *பயனா*
- 1996 - *அர்த்த ராத்திரியில் ஹுட்டிடா குசு*
- 1999 - *கெத்தா*
- 2004 - *சுமையா*
- 2007 - *ககனசாகி*

### மொழிபெயர்ப்பு (மலையாளத்திலிருந்து கன்னடத்திற்கு)

- 1992 *- கமலா தாசு எழுதிய மனோமி*
- 1998 *- பி. எம். சொஹாராவின் பேல்*
- 2000 *- பி. கே. பாலகிருஷ்ணனின் நானின்னு நித்ரிசுவே*
- 2009 *- ஆர். பி. ஸ்ரீகுமாரின் தர்மடா ஹெசரினல்லி*

### புனைகதை அல்லாதது

- 2010 - *ஹோட்டு கந்துவ முன்னா* (சுயசரிதை)
# நீலம் போல்


**நீலம் போல்** (*Neelam Pol*)(பிறப்பு 1981) என்பவர் தொழிலதிபர் மற்றும் கேல் பிளானட் அறக்கட்டளை (Khel Planet Foundation) நிறுவனர் ஆவார். இவர் ஆர்வர்டு பல்கலைக்கழக முன்னாள் மாணவர். போல் இந்தியாவின் மகாராட்டிர மாநிலத் தலைநகரான மும்பையில் வசிக்கிறார்.  

## தனிப்பட்ட வாழ்க்கை
போல் வலது கை போகோமெலியாவுடன் பிறந்தார். இது ஒரு நிரந்தர, மேம்பாடற்ற, உடல் ஊனம் ஆகும். இந்த ஊன வகையில் வலது கை இடது கையை விடக் குறைவான நீளத்தில் காணப்படும். இவர் காரக்பூரில் உள்ள இந்தியத் தொழில்நுட்பக் கழகத்தில் உத்தி மேலாண்மையில் முதுநிலை மேலாண்மை கல்வியினை முடித்தார். இவர் திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் கணினி அறிவியல் மற்றும் தொழில்நுட்பத்தில் பொறியியல் பட்டதாரி ஆவார்.  

மோல், உலக வங்கி அறிஞராகவும், முக்கிய கூட்டாளராகவும் இருந்துள்ளார். ஆர்வர்டு பல்கலைக்கழகத்தால் வழங்கப்படும் கல்வி தொழில்முனைவோர் நிதியுதவியினை 2014-ல் பெற்றார்.  

## தொழில்
போல் இன்ஃபோசிஸில் மென்பொருள் பொறியாளராகத் தனது தொழில்முறை வாழ்க்கையைத் தொடங்கினார். இவர் பின்னர் ஐபிஎம் மற்றும் டெக் மஹிந்திரா உள்ளிட்ட நிறுவனங்களில் பணிபுரிந்தார். இங்கு இவர் வணிக விற்பனை, சந்தைப்படுத்தல் மற்றும் செயல்பாட்டு மேலாளராக பணியாற்றினார்.  

2014ஆம் ஆண்டில், போல், இலாப நோக்கற்ற நிறுவனமான கேல் பிளானட் அறக்கட்டளையை நிறுவினார். இது குழந்தைகளின் முழுத் திறனையும் வளர்க்க உதவுவதை நோக்கமாகக் கொண்டுள்ளது.  

போல் ஐக்கிய நாடுகளின் சிறுவர் நிதியத்தின் இந்தியாவுடனான புதுமை திட்ட நிபுணராகச் செயல்பட்டார். கடந்த காலங்களில் இவர் உலக வங்கியின் கல்வி ஆலோசகராக பணிபுரிந்துள்ளார். இங்குப் பீகார் அரசாங்கத்தின் ஆசிரியர்களின் செயல்திறனை மேம்படுத்தும் திட்டத்தின் ஆதரவைப் பெற்று தலைமை தாங்கினார். தேசிய உயர் கல்வித் திட்டத்தின் ஒரு பகுதியாக, மாநிலத்தில் உயர்கல்வியை மேம்படுத்தும் நோக்கில் பணியாற்றும் மகாராட்டிர அரசின் புதுமை மற்றும் கொள்கை ஆலோசகராகவும் இருந்துள்ளார்.  

போல் தகவமைப்புத் தலைமையின் பயிற்சியாளர் மற்றும் இளம் பட்டதாரிகளின் குழுவின் தலைமை வழிகாட்டியாக இருந்து இளைஞர்கள் சமூக மாற்ற முகவர்களாக மாற உதவுகிறார்.
# நஜ்மா மெகபூப்



**நஜ்மா மெகபூப்** (*Najma Mehboob*)(1949 - 6 டிசம்பர் 1983) என்பவர் பாக்கித்தான் திரைப்பட மற்றும் தொலைக்காட்சி நடிகை ஆவார். இவர் பெரும்பாலும் உருது மற்றும் பஞ்சாபி மொழிகளில் நாடகங்கள் மற்றும் படங்களில் தாய் வேடத்தில் நடித்தார். 1983-ல் திரைப்பட படப்பிடிப்பின் போது தொடருந்து விபத்தில் இறந்தார்.  

## ஆரம்ப கால வாழ்க்கை
நஜ்மா 1949-ல் பாக்கித்தானின் இராவல்பிண்டியில் பிறந்தார். ஆரம்பத்தில், இவர் மேடை நாடகங்களில் நடித்தார்.  

## தொழில்
மெகபூப் 1969-ல் பாக்கித்தான் தொலைக்காட்சி, லாகூரில் இருந்து ஒளிபரப்பப்பட்ட *ஹாதி டான்ட்* என்ற நாடகம் மூலம் தொலைக்காட்சிக்கு வந்தார். பின்னர், இவர் பல தொலைக்காட்சி நாடகங்கள் மற்றும் தொடர்களில் நடித்துள்ளார். இவர் 82 படங்களில் நடித்துள்ளார். இவரது முதல் படம் *ஜியோ தோலா* (1969) மற்றும் *நாசக் ரிஷ்டே* (1987) கடைசி படம்.  

## திரைப்படவியல்

### தொலைக்காட்சி தொடர்
| 1969 | *ஹாதி டான்ட்* | ஹினா | பாக்கித்தான் தொலைக்காட்சி |  |
| --- | --- | --- | --- | --- |
| 1980 | *சானன் டே தர்யா* | ஜுக்னு | பாக்கித்தான் தொலைக்காட்சி |  |
| 1981 | *டெஹ்லீஸ்* | சல்மா | பாக்கித்தான் தொலைக்காட்சி |  |
| 1982 | *சரப்* | ராபியா | பாக்கித்தான் தொலைக்காட்சி |  |
| 1982 | *Badzeed* | சோபியா | பாக்கித்தான் தொலைக்காட்சி |  |
| 1982 | *சோனா சண்டி* | ஃப்ரசாத் அலிகானின் தாய் | பாக்கித்தான் தொலைக்காட்சி |  |
| 1983 | *கசாய் அவுர் மெஹங்காய்* | ஜோஹ்ரா | பாக்கித்தான் தொலைக்காட்சி |  |
| 1983 | *ஷிகயாடைன் ஹகாயதைன்* | அபிதா | பாக்கித்தான் தொலைக்காட்சி | } |

### திரைப்படம்
| 1969 | *ஜியோ தோலா* | பஞ்சாபி |  |
| --- | --- | --- | --- |
| 1972 | *காலிஷ்* | உருது |  |
| 1973 | *ஆஸ்* | உருது |  |
| 1973 | *ரங்கீலா அவுர் முனாவர் ஜரீஃப்* | உருது |  |
| 1973 | *திரு.புது* | உருது |  |
| 1974 | *ஐனா அவுர் சூரத்* | உருது |  |
| 1974 | *நௌகர் வொஹ்தி டா* | பஞ்சாபி |  |
| 1974 | *பூல்* | உருது |  |
| 1975 | *சுல்தானா டகு* | பஞ்சாபி |  |
| 1975 | *குட்டி* | பஞ்சாபி |  |
| 1975 | *ஜப் ஜப் பூல் கிலே* | உருது |  |
| 1975 | *ஜீனத்* | உருது |  |
| 1976 | *சித்ரா தே ஷேரா* | பஞ்சாபி |  |
| 1976 | *அண்டாடா* | உருது |  |
| 1976 | *ஆஜ் அவுர் கல்* | உருது |  |
| 1977 | *ஆஷி* | உருது |  |
| 1978 | *காஜி இலமுதீன் ஷஹீத்* | பஞ்சாபி |  |
| 1978 | *துஷ்மன் கி தலாஷ்* | பஞ்சாபி / பாஷ்டோ |  |
| 1979 | *தக்த் யா தக்தா* | பஞ்சாபி |  |
| 1979 | *ஹர் ஃபன் மௌலா* | பஞ்சாபி |  |
| 1980 | *ஹாம் டோனோ* | உருது |  |
| 1980 | *சைமா* | உருது |  |
| 1980 | *ரிஷ்டா* | உருது |  |
| 1981 | *சாலா சாஹிப்* | பஞ்சாபி |  |
| 1981 | *குர்பானி* | உருது |  |
| 1981 | *முஃப்ட்பார்* | பஞ்சாபி |  |
| 1981 | *சாலா சாஹிப்* | உருது |  |
| 1982 | *பாஸ்பான்* | உருது |  |
| 1982 | *சர்தா சுராஜ்* | பஞ்சாபி |  |
| 1983 | *சாஹிப் ஜீ* | பஞ்சாபி |  |
| 1983 | *முராத் கான்* | பஞ்சாபி |  |
| 1983 | *தில்லான் நாள் சௌடே* | பஞ்சாபி |  |
| 1983 | *முராத் கான்* | பஞ்சாபி |  |
| 1983 | *ரிக்ஷா டிரைவர்* | பஞ்சாபி |  |
| 1987 | *நாசாக் ரிஷ்டாய்* | பஞ்சாபி | } |

## விருது
| 1983 | பாக்கித்தான் தொலைக்காட்சி | *சிறந்த நடிகை* | *ஷிகயாடைன் ஹகாயதைன்* | } |
| --- | --- | --- | --- | --- |
# இராபர்ட்டு மெட்கால்ஃபு



**இராபர்ட்டு மெலாங்க்டன் மெட்கால்ஃபு** (*Robert Melancton Metcalfe*) அமெரிக்காவைச் சேர்ந்த ஒரு பொறியாளரும், தொழில் முனைவோரும் ஆவார். 1970 ஆம் ஆண்டு முதல் இவர் இணையத்தின் வளர்ச்சிக்கு பங்களித்து வருகிறார். கணினி வலையமைப்பில் பயன்படுத்தப்படும் ஈதர்நெட்டு நுட்பத்தைக் கண்டுபிடித்தார். அமெரிக்க இலக்கமுறை மின்னணு உற்பத்தி நிறுவனமான 3காம் நிறுவனத்தின் இணை நிறுவனராகவும் அறியப்படுகிறார். தொலைத்தொடர்பு வலையமைப்பின் விளைவை விவரிக்கும் மெட்கால்ஃப் சட்டத்தை உருவாக்கினார். 1990 ஆம் ஆண்டுகளில் இணையத்தின் எதிர்காலப் போக்கை முன்னறிவிப்பது உட்பட பல கணிப்புகளை மெட்கால்ஃப் செய்துள்ளார்.  

மெட்கால்ஃப்பின் ஈதர்நெட்டு தொழில்நுட்பத்தை மேம்படுத்தும் பணிக்காக உலகளாவிய பொறியியல் மற்றும் தொழில்நுட்ப சமூகத்திற்கான தொழில்முறை இல்லமமான மின்னியல், மின்னணுவியல் பொறியாளர் கழகத்தின் கௌரவப் பதக்கம், தொழில்நுட்பம் மற்றும் புதுமைக்கான தேசிய பதக்கம் போன்ற பதக்கங்களைப் பெற்றுள்ளார். 2023 ஆம் ஆண்டில், கணினி அறிவியலில் மிக உயர்ந்த தனித்துவமான விருதான டூரிங் விருதைப் பெற்றார். அமெரிக்காவின் டெக்சாசு பல்கலைக்கழகத்தில் 2011 ஆம் ஆண்டு முதல் புதுமை மற்றும் தொழில்முனைவோர் பிரிவில் பேராசிரியராக இருந்து வருகிறார். அரசுக் கட்டுப்பாடற்ற தனியார் தொழிலாட்சி அமைப்பின் மர்ச்சிசன் உறுப்பினராகவும் செயல்படுகிறார்.  

## இளமைப் பருவம்
இராபர்ட் மெட்கால்ஃபு ஐக்கிய அமெரிக்காவின் நியூயார்க்கு மாநிலத்தின் புரூக்ளினில் நகரத்தில் 1946 ஆம் ஆண்டு ஏப்ரல் மாதம் 7 ஆம் தேதி பிறந்தார். இவரது தந்தை சுழலாழி கருவியில் நிபுணத்துவம் பெற்ற சோதனை தொழில்நுட்ப வல்லுநராக இருந்தார். இவரது தாயார் ஒரு இல்லத்தரசி ஆவார். பின்னர் அவர் பே சோர் உயர்நிலைப் பள்ளியில் செயலாளராக இருந்தார். மெட்கால்ஃபு 1964 ஆம் ஆண்டில் அந்தப் பள்ளியில் பட்டம் பெற்றார். Metcalfe graduated from that school in 1964.  

1969 ஆம் ஆண்டில் மாசாச்சூசெட்சு தொழில்நுட்பக் கழகத்தில் மின் பொறியியல் மற்றும் தொழில்துறை நிர்வாகம் என்ற பாடங்களில் இரண்டு இளங்கலை அறிவியல் பட்டங்களைப் பெற்றார். ஆர்வர்டு பல்கலைக்கழகத்தில் பட்டதாரி பள்ளிக்குச் சென்றார். அங்கு இவர் 1970 ஆம் ஆண்டு பயன்பாட்டுக் கணிதத்தில் முதுகலை அறிவியல் பட்டமும், 1973 ஆம் ஆண்டில் கணினி அறிவியலில் முனைவர் பட்டமும் பெற்றார்.  

மெட்கால்ஃப் - இராபின் இணையருக்கு இரண்டு குழந்தைகள் உள்ளனர்.
# சி. ஐஸ்வர்யா



**சி. ஐஸ்வர்யா**, இந்தியாவின் கர்நாடகா மாநிலத்தில் வசித்து வரும் கர்நாடக இசைக்கலைஞரும், வீணை கலைஞரும், குரலிசைக் கலைஞருமாவார். கர்நாடக இசைக் கலைஞர்கள் குடும்ப பாரம்பரியத்தை உடைய இவர், புகழ்பெற்ற கருநாடக இசைக்கலைஞரான ம. ச. சுப்புலட்சுமியின் கொள்ளுப்பேத்தியும், ராதா விஸ்வநாதனின் பேத்தியுமாவார்.  

## இசைப்பயணம்
ஐஸ்வர்யா தனது நான்கு வயதிலிருந்தே, கருநாடக இசைப்பாடங்களை எம்.எஸ்.சுப்புலட்சுமி மற்றும் ராதா விஸ்வநாதன் ஆகியோரின் கீழ் பயிற்சி பெறத்தொடங்கியுள்ளார். 2018 ஆம் ஆண்டில் இறந்த தனது பாட்டியான, ராதா விஸ்வநாதனின் கீழ் 18 ஆண்டுகள் தொடர்ந்து கர்நாடக இசையைக் கற்று தேறியுள்ளார்  

அக்டோபர் 2017 ஆம் ஆண்டில், ஐஸ்வர்யா மற்றும் அவரது சகோதரி சவுந்தர்யாவை இந்தியப் பிரதமர் நரேந்திர மோடி தனது இல்லத்தில் பாட அழைத்தது குறிப்பிடத்தக்கது.  
| 2017 | யுவ கலா பாரதி | பாரத் கலாச்சார், சென்னை |
| --- | --- | --- |
| 2017 | எஸ்.வி.என்.ராவ் விருது இளைஞர்களின் சிறப்பிற்கு | ஸ்ரீ ராம சேவா மண்டலி, பெங்களூர் |
| 2017 | தொழில்சார் சிறப்பு விருது | ரோட்டரி கிளப், சென்னை |
| 2017 | இளம் பெண் சாதனையாளர் விருது | ஏஎம்என் குளோபல் குரூப், சென்னை |
| 2016 | கிளாசிக்கல் ஆர்ட்ஸ் தூதர் | கனெக்டிகட் பொதுச் சபை, அமெரிக்கா |
| 2016 | சிறந்த இளம் கர்நாடக பாடகர் மற்றும் இந்திய பாரம்பரிய இசையின் ரைசிங் ஸ்டார் | ஏஎம்என் குளோபல் குரூப், சென்னை |
| 2016 | இளம் சாதனையாளர் விருது | A3 அறக்கட்டளை, சண்டிகர் |
| 2016 | எம்.எஸ்.சுப்புலட்சுமி சங்கீத புரஸ்கார் | எம்.எஸ்.சுப்புலட்சுமி அறக்கட்டளை, வர்கலா, கேரளா |
| 2016 | எம்.எஸ்.சுப்புலட்சுமி நூற்றாண்டு விருது | டிரினிட்டி ஃபைன் ஆர்ட்ஸ், சென்னை |
| 2016 | சங்கீத பரம்பரா புரஸ்கார் | கலாலயா, சான் ஜோஸ் |
| 2016 | காவேரி கன்னட விருது | கன்னட கூட்டா, வாஷிங்டன் டி.சி |
| 2015 | இந்த ஆண்டின் மிகவும் நம்பிக்கைக்குரிய கலைஞர் - டாக்டர் சித்ரா நாராயணசுவாமி விருது | பிரம்ம ஞான சபை |
| 2015 | டி.கே.கோவிந்த ராவ் விருது | ஸ்ரீ கிருஷ்ண ஞான சபை |
| 2011 | மதுரை மணி ஐயர் விருது | ஸ்ரீ கிருஷ்ண ஞான சபை |
# சில்பா பிரபாகர் சதீஷ்

**சில்பா பிரபாகர் சதீஷ்,** 2009 ஆம் ஆண்டு தொகுதியைச் சேர்ந்த இந்திய ஆட்சிப்பணி அலுவலர் ஆவார். தமிழ்நாட்டின் திருநெல்வேலி மாவட்டத்தின் 215வது ஆட்சியர் மற்றும் முதல் பெண் ஆட்சியர் என்ற பெருமையைக் கொண்ட இவர் மே 2018 ஆம் ஆண்டில் முதன்முதலாக மாவட்ட ஆட்சியராக பொறுப்பேற்றுள்ளார். பொதுமக்களுக்கு முன்னுதாரணமாக தனது 3 வயது மகளை, இந்தியாவில் உள்ள கிராமப்புற குழந்தை பராமரிப்பு மையமான அங்கன்வாடியில் சேர்த்ததன் மூலம் விழிப்புணர்வை ஏற்படுத்திய இவர், தனது நிர்வாகப்பணியில் சிறப்பாக செயல்பட்டு வருகிறார்,  

தற்போது தமிழக முதலமைச்சரின் நேரடிக் கட்டுப்பாட்டில் இயங்கிய குறைதீர்ப்புத் துறைகளை ஒருங்கிணைத்து `முதல்வரின் முகவரி’ என்ற புதிய துறையின் சிறப்பு அதிகாரியாக சில்பா பிரபாகர் சதீஷ் பணியாற்றிவருகிறார்.  

## ஆரம்ப கால வாழ்க்கை
சில்பா பிரபாகர் சதீஷ், இந்தியாவின் கர்நாடகாவில் 30 ஆகஸ்ட் 1981 அன்று பிறந்துள்ளார். பெங்களூரு பல்கலைக்கழகத்தில் சட்டத்தில் பட்டம் பெற்ற இவர், 2009 ஆம் ஆண்டில் நடைபெற்ற அகில இந்திய ஒன்றிய அரசுப்பணியாளர் தேர்வாணையத் தேர்வில் 46 வது இடத்தை பிடித்து, அரசு நிர்வாக அதிகாரியாக தேர்ச்சி பெற்றுள்ளார்.  

## அரசு ஊழியராக

- 2010 ஆம் ஆண்டில் திருச்சி மாவட்டத்தில் உதவி ஆட்சியராக பணியாற்றியுள்ளார்.
- 2011 முதல் 2014 வரை வேலூர் மாவட்டத்தின் திருப்பத்தூர் உட்பிரிவுக்கு துணை ஆட்சியராக பணியாற்றியுள்ளார்.
- சென்னை மாநகராட்சியில் துணை ஆணையர் (கல்வி) ஓராண்டு பணியாற்றியுள்ளார்
- தொழில்துறை வழிகாட்டுதல் மற்றும் ஏற்றுமதி மேம்பாட்டு பணியகத்தின் நிர்வாக துணைத் தலைவராக, சென்னையில் பணிபுரிந்துள்ளார்.
- மே 2018 முதல் நவம்பர் 2020 வரை திருநெல்வேலி மாவட்ட ஆட்சியராக பணியாற்றியுள்ளார்.

## விருதுகள்

- 2019ஆம் ஆண்டு தமிழ்நாடு மாசுக்கட்டுப்பாட்டு வாரியத்தின் ‘நெகிழி தடையை திறம்பட அமல்படுத்துவதற்கான சிறப்பு விருதை’ அப்போதைய முதல்வர் எடப்பாடி கே.பழனிசாமி இடமிருந்து  சென்னையில் சில்பா பிரபாகர் சதீஷ் பெற்றுள்ளார்.
- 2019 ஆம் ஆண்டில் டிஜிட்டல் உருமாற்ற விருதைப் பெற்றுள்ளார்.
# அன்வாரா சையத் ஹக்



**அன்வாரா சையத் ஹக்** ( *Anwara Syed Haq* ; பிறப்பு 1940) வங்காளதேசத்தைச் சேர்ந்த இலக்கிய எழுத்தாளர் ஆவார். இவர் பல புதினங்கள், சிறுகதைகள், குழந்தைகள் புத்தகங்கள் மற்றும் பல கட்டுரைகளையும் எழுதியுள்ளார். மனித உளவியல் பற்றிய தனது அறிவை தனது எழுத்துகளில் அழகாகப் பயன்படுத்தியதற்காகப் பாராட்டப்பட்டவர். மேலும், இவர் தொழில் ரீதியாக ஒரு மனநல மருத்துவராக அறியப்படுகிறார். 2019 இல் மொழி மற்றும் இலக்கியத்திற்கான இவரது சாதனைகளுக்கு எகுஷே பதக் விருது வழங்கப்பட்டது.  

## ஆரம்ப கால வாழ்க்கை
அன்வாரா சையத் ஹக் ஜெஸ்ஸூர் நகரில் ஒரு பழமைவாத முஸ்லிம் குடும்பத்தில் பிறந்தார். தனது குழந்தைப் பருவத்தையும் இளமைப் பருவத்தையும் ஜெஸ்ஸூரில் கழித்தார். மிகவும் பக்தியுள்ளவரான இவருடைய தந்தை இவரையும் மத பழக்கவழக்கங்களைக் கடைப்பிடிக்க வேண்டும் என்று வலியுறுத்தினார். இவர் பள்ளி மற்றும் கல்லூரி நாட்களில் புதினக்கள், பத்திரிகைகள் அல்லது இலக்கியப் பொருட்களைப் படிக்கும் வாய்ப்பு அரிதாகவே கிடைத்தது. இவர் மருத்துவம் படிக்க வேண்டும் என்பது இவருடைய தந்தையின் விருப்பம், அதே சமயம் இவர் ஆங்கில இலக்கியம் படிக்க வேண்டும் என்று விருப்பம் கொண்டிருந்தார். ஆனாலும் தன் தந்தையின் விருப்பத்தை நிறைவேற்ற 1959 இல் டாக்காவுக்குச் சென்று மருத்துவக் கல்லூரியில் சேர்ந்தார்.  

## கல்வி வாழ்க்கை
ஜெஸ்ஸூரில் இளநிலை மற்றும் உயர்நிலை பள்ளிப் படிப்பை முடித்த பிறகு, இவர் 1959 இல் டாக்காவுக்குச் சென்று டாக்கா மருத்துவக் கல்லூரியில் சேர்ந்தார். 1965 இல் மருத்துவர் பட்டம் பெற்றார். 1973 இல் உயர் கல்விக்காக இங்கிலாந்து சென்றார். 1982 இல் மருத்துவ மனநல மருத்துவத்தில் முதுகலை பட்டப்படிப்பை முடித்த பிறகு அவர் இங்கிலாந்தில் இருந்து வீடு திரும்பினார். பின்னர் இவர் பாகிஸ்தான் விமானப்படை, டாக்கா மருத்துவக் கல்லூரி மற்றும் பர்டேம் போன்ற பல நிறுவனங்களில் பணிபுரிந்துள்ளார். இப்போது இவர் ஒரு மனநல மருத்துவராக வேலை செய்கிறார்.  

## தனிப்பட்ட வாழ்க்கை
அன்வாரா சையத் ஹக், எழுத்தாளரும் கவிஞருமான சையத் ஷம்சுல் ஹக்கை நவம்பர் 19, 1965 இல் மணந்தார். இவர்களுக்கு ஒரு மகள் மற்றும் ஒரு மகன் உள்ளனர். இவரது மகள் பிதிதா உயர்நிலைப் பள்ளி அளவில் ஆங்கில இலக்கியம் கற்பிக்கிறார். இவரது மகன் டிடியோ ஒரு தகவல் தொழில்நுட்ப நிபுணராகவும், கதைகள், பாடல்கள் எழுதுபவராகவும் மேலும், இசையமைப்பாளராகவும் உள்ளார்.  

## விருதுகள்

- 2010 இல் பங்களா அகாடமி இலக்கிய விருது
- அன்னன்யா ஷாஹித்யா புரோஷ்கர்
- அக்ராணி வங்கி புரோஷ்கர்
- மைக்கேல் மதுசூதன் புரோஷ்கர்
- சிசு அகாடமி புரோஷ்கர்
- 2019 இல் எகுஷே பதக்

## இலக்கியப் படைப்புகள்
அன்வாரா சையத் ஹக்கின் முதல் சிறுகதை "பரிபர்தன்" 1954 இல் சங்கபாத்தில் வெளியிடப்பட்டது. 1955 முதல் 1957 வரை, அவர் இட்டெஃபாக்கின் "காச்சி கஞ்சர் ஆஷோர்" க்காக தொடர்ந்து எழுதினார். இவரது முதல் நாவல் 1968 இல் சச்சித்ர சாந்தனியில் வெளியிடப்பட்டது. இவரது முதல் நாவலுக்குப் பிறகு, இவர் பல நாவல்கள் மற்றும் சிறுகதைகளை எழுதியுள்ளார். இவரது பல நாவல்கள் டாக்கா மற்றும் லண்டனில் இருக்கும்போது எழுதப்பட்டவை ஆகும். இவரது வெளியீடுகளில், இருபத்தைந்து நாவல்கள், மூன்று கவிதைத் தொகுதிகள், எட்டு சிறுகதைத் தொகுப்புகள், எட்டு கட்டுரைத் தொகுப்புகள், மூன்று சுயசரிதைத் தொகுதிகள், இரண்டு பயணக் கட்டுரைத் தொகுப்புகள், இளம் வாசகர்களுக்கான நாற்பது கற்பனைக் கதைகள் போன்றவை அடங்கும்.
# டி. ஜி. ஆராவமுதன்


**திருக்கண்ணங்குடி ஜி. ஆராவமுதன்** (*Thirukannangudi G. Aravamuthan*, 1890 - 9 மே 1970) என்பவர் ஒரு இந்திய தொல்லியல் ஆய்வாளர் மற்றும் நாணயவியலாளர் ஆவார்.  

## வாழ்க்கை குறிப்பு
ஆராவமுதன் 1890 ஆம் ஆண்டு பிரித்தானிய இந்தியாவின் மதறாஸ் மாகாணத்தில் (தற்போதைய தமிழ்நாட்டில் ) நாகப்பட்டினம் மாவட்டத்தில் உள்ள திருக்கண்ணங்குடிக்கு அருகிலுள்ள ஒரு சிற்றூரில் பிறந்தார். முதுகலைப் படிப்பை முடித்த இவர், முதலில் ஆங்கிலத்திலும், பின்னர் சட்டப்படிப்பிலும் பட்டம் பெற்றார். இவர் *தி இந்து* நாளிதழில் மெய்ப்புபார்ப்பவர், நகைக்கடையில் வைர மதிப்பீட்டாளர், பச்சையப்பன் கல்லூரியில் ஆங்கில ஆசிரியர், சென்னை உயர்நீதிமன்றத்தில் சட்டப் பயிற்சி என பல்வேறு வேலைகளைச் செய்தார். இருப்பினும், இவரது ஆர்வம் வரலாற்றில்தான் இருந்தது. சென்னை அரசு அருங்காட்சியகத்தின் கண்காணிப்பாளராக சில காலம் பணியாற்றினார்.  

## படைப்புகள்
- 
- 
-
# நசிரின் ஜஹான்



**நசிரின் ஜஹான்** ( *Nasreen Jahan* ) (பிறப்பு 1966) வங்காளதேச எழுத்தாளரும் இலக்கிய ஆசிரியரும் ஆவார். 1993 இல் *தி வுமன் ஹூ ஃப்ளீ: உருக்கு என்ற* புதினம் வெளியானதன் மூலம் இவர் கவனத்திற்கு வந்தார்.  

நசிரின் மைமன்சிங்கில் பிறந்து வளர்ந்தவர். 1974 இல் தேசிய குழந்தைகள் மற்றும் சிறார் அமைப்பான *சந்தர் ஹாட்டில்* சேர்ந்தார். தினசரி செய்தித்தாளான டோனிக் பங்களாவின் குழந்தைகள் பக்கத்தில் சிறுவர் பாடல்கள் மற்றும் சிறுகதைகளை எழுதத் தொடங்கினார். வங்காளதேசத்தின் உயர்மட்ட கவிஞராக இருந்த இலக்கிய ஆசிரியர் மறைந்த அஹ்சன் ஹபீப் அவர்களால் பெரிதும் ஊக்குவிக்கப்பட்டார். பின்னர் இவர் சிறுகதைகளில் கவனம் செலுத்தினார். *கிஷோர் பங்களா* உட்பட நாட்டின் அனைத்து முன்னணி இலக்கிய பத்திரிகைகளிலும் பத்திரிகைகளிலும் தனது படைப்புகளை வெளியிட்டார். இவர் கவிஞர் *அஷ்ரப் அகமதுவை* மணந்தார். இவர்களுக்கு *ஓர்ச்சி ஓட்டோண்டிலா* என்று ஒரு மகள் உள்ளார்.  

1993 இல் வெளியிடப்பட்ட இவரது 'உ*ருக்கு' நாவல்* 1994 இல் பிலிப்ஸ் இலக்கிய விருதைப் பெற்ற பிறகு வெற்றி பெற்றது. 1993-94 இல் சிறிது காலம், *பங்களாபஜார் பத்திரிகையில்* வாராந்திர இலக்கிய இணைப்பிற்காகப் பணியாற்றினார். 1990 களின் பிற்பகுதியிலிருந்து, வாராந்திர *அன்யாடின்* இலக்கியப் பிரிவின் ஆசிரியராகப் பணியாற்றி வருகிறார். இவர் ஒரு பெண்ணியவாதி, பாரம்பரியம் மற்றும் சமூக விதிமுறைகளை அவமதிக்காமல் பெண்களின் சுதந்திரத்தில் நம்பிக்கை கொண்டவர்.  

## இலக்கிய நடை
ஜஹான் தனது கவிதை உரைநடை மற்றும் மனித நடத்தைக்கான உளவியல் அணுகுமுறையால் தன்னை வேறுபடுத்திக் கொண்டார். சிக்கலான மனித மனதை சாமர்த்தியத்துடன் கையாளும் திறன் கொண்டவர். சமூகக் கட்டமைப்பின் பின்னணியில் ஆண்-பெண் உறவில் கவனம் செலுத்துவதோடு, அதன் நுணுக்கங்களை ஆராய்வதற்கும் இவரது படைப்புகளில் வாய்ப்புள்ளது. ஜஹான் நேர்மையாக உடலுறவை ஒரு கருப்பொருளாகக் கருதினார். மேலும், ஓரினச்சேர்க்கையை தனது சிறுகதைகள் மற்றும் நாவல்களில் பிரதிபலிப்பதன் மூலம் காலத்திற்கு முன்பே சென்றார். இவரது எழுத்து தனித்தனியாக யதார்த்தவாதம், சர்ரியலிசம் மற்றும் மேஜிக் ரியலிசம் ஆகியவற்றை வெளிப்படுத்துகிறது. இவரது படைப்புகள் ஒருபோதும் சிற்றின்ப இயல்புடையவை அல்ல.  

## விருதுகள்

- பிலிப்ஸ் இலக்கிய விருது (1994)
- அலோல் இலக்கிய விருது (1995)
- பங்களா அகாதமி இலக்கிய விருது (1999)
- குல்னா ரைட்டர்ஸ் கிளப் விருது (2002)
- மதர்லேண்ட் ஹானர் மெடல் (2007)
- பங்களாதேஷ் மகிளா பரிஷத் - இலக்கிய மரியாதை (2007)
- ஆனந்த் பிரகாஷ் இலக்கிய விருது (2010)
- கலேகதாத் சௌத்ரி இலக்கிய விருது (2011)
# நளினி காந்தா பட்டசாலி


**நளினி காந்தா பட்டசாலி** (*Nalini Kanta Bhattasali*, 24 சனவரி 1888 - 6 பெப்ரவரி 1947) என்பவர் ஒரு இந்திய வங்காள வரலாற்றாசிரியர், தொல்லியல் ஆய்வாளர், நாணயவியலாளர், கல்வெட்டு நிபுணர், தொல்பொருள் வல்லுநர் ஆவார்.  

## தொழில்
பட்டசாலி 1912 இல் முதுகலைப் படிப்பை முடித்தார். பின்னர் கொமிலா விக்டோரியா கல்லூரியில் வரலாற்று ஆசிரியராக பணியில் சேர்ந்தார். அதன் பிறகு பாலூர்காட் உயர்நிலைப் பள்ளியில் தலைமை ஆசிரியராகச் இணைந்தார். 1914 சூலையில், இவர் தாக்கா அருங்காட்சியகத்தில் (பின்னர் வங்கதேச தேசிய அருங்காட்சியகம் ) அதன் பொறுப்பாளராக சேர்ந்தார். 1947 இல் இவர் இறக்கும் வரை அந்த பதவியில் இருந்தார். பண்டைய வங்காளத்தின் வரலாறு மற்றும் காலக்கோடுக்கு முக்கியமான பொருட்களின் பங்களிப்பு குறித்து அறிக்கைகள் மற்றும் ஆய்வுக் கட்டுரைகளை இவர் எழுதினார். இவரது ஆய்வுகளில் கிழக்கு வங்காளம் (வங்க-சமதாதா) குறிப்பிடத்தக பகுதியாக இருந்தது.  

பட்டசாலி வங்க இலக்கியத்தில் சில படைப்புகளை எழுதியுள்ளார். இவரது சிறுகதைகளின் தொகுப்பு, *"ஹாஷி ஓ அஸ்ரு"* 1915 இல் வெளியிடப்பட்டது. மேலும் 1936 இல் *கிருத்திவாசி ராமாயணத்தின்* தனித்துவமான கையெழுத்துப் பிரதியின் முதல் புத்தகத்தின் பதிப்பு இவரால் வெளியிடப்பட்டது. இவர் தாக்கா பல்கலைக்கழகத்தில் வங்க இலக்கியம், பழங்காலவியல், வரலாறு ஆகியவற்றைக் கற்பித்தார்.
# ரசியா கான்



**ரசியா கான் அமீன்** (Razia Khan) (1936 - 28 டிசம்பர் 2011) ஒரு வங்காளதேச எழுத்தாளரும், கவிஞரும், கல்வியாளரும் , பத்திரிகையாளரும், நாடக நடிகரும், செய்தித்தாள்களுக்கான கட்டுரையாளரும் ஆவார். கல்விக்கான இவரது பங்களிப்பிற்காக வங்காளதேச அரசு 1997 இல் இவருக்கு எகுஷே பதக் வழங்கியது.  

## கல்வி மற்றும் தொழில்
ரசியா கானின் தந்தை மௌல்வி தமிசுதீன் கான் ஒரு அரசியல்வாதி மற்றும் சமூக ஆர்வலர் ஆவார்.  

இவர், டாக்கா பல்கலைக்கழகத்தில் ஆங்கிலத்தில் இளங்கலை மற்றும் முதுகலைப் பட்டம் பெற்றார். உயர் படிப்புக்காக பிரித்தானிய கவுன்சிலின் உதவித்தொகையில் பர்மிங்காம் பல்கலைக்கழகத்திற்குச் சென்றார். தம்பதியருக்கு இரண்டு குழந்தைகள் இருந்தனர். அவர்கள், வங்கியாளர் கைசர் தமிஸ் அமீன் மற்றும் பத்திரிகையாளர் ஆஷா மெஹ்ரீன் அமீன் ஆவர்.  

## எழுத்துப்பணி

### நாவல்கள்

- போட் டோலர் உபன்யாஷ் (வழியின் நாவல், 1959)
- அனுகல்பா (தி ஆல்டர்நேட்டிவ், 1959)
- புரோட்டிசித்ரா (தி ப்ளூ-பிரிண்ட், 1975)
- சித்ரா-கப்யா (சித்திர வசனங்கள், 1980)
- அவர் மொஹாஜிபோன் (ஓ! நித்திய வாழ்க்கை, 1983)
- திரௌபதி (1992)
- படடிக் (த பாதசாரி, 1996)
- பிரஹஸ்டோனிர்
- ஷிகோர் ஹிமாத்ரிர்
- பாண்டி பிஹோங்கோ

## விருதுகள்

- பென் (PEN) லே ரைட்டிங் விருது (1956)
- போப் தங்கப் பதக்கம் (1957)
- பங்களா அகாதமி இலக்கிய விருது (1975)
- கமர் முஷ்டாரி தங்கப் பதக்கம் (1985)
- எகுஷே பதக் (1997)
- லேகிகா சங்க தங்கப் பதக்கம் (1998)
- த்ருஹீ கதா-ஷாஹித்யக் அப்துர் ரூஃப் சௌத்ரி நினைவு விருது (1999)
- அனன்யா இலக்கிய விருது (2003)
# ரிசியா ரஹ்மான்



**ரிசியா ரஹ்மான்** ( *Rizia Rahman* ) (28 டிசம்பர் 1939 - 16 ஆகஸ்ட் 2019) ஒரு வங்காளதேச நாவலாசிரியர் ஆவார். இவர் பல புதினங்கள், சிறுகதைகள் ஆகியவற்றை எழுதியுள்ளார். *போங் தெகே பங்களா* என்ற புதினத்திற்காக இவர் மிகவும் பிரபலமானவராக அறியப்படுகிறார். இவர் பங்களா அகாதமி இலக்கிய விருது (1978) பெற்றவர். 2018 ஆம் ஆண்டு நிலவரப்படி, அவர் தனது நீண்ட வாழ்க்கையில் 50 க்கும் மேற்பட்ட புதினங்கள் மற்றும் சிறுகதைத் தொகுப்புகளை வெளியிட்டார்.  

## ஆரம்ப கால வாழ்க்கை
ரிசியா ரஹ்மான் 1939 டிசம்பர் 28 அன்று கொல்கத்தாவில் உள்ள பபானிபூரில் பிறந்தார். இவரது குடும்பம் 1947 இந்தியப் பிரிவினைக்குப் பிறகு கிழக்கு வங்காளம் என்று அழைக்கப்பட்ட பங்களாதேஷுக்கு குடிபெயர்ந்தது. இவர் தனது 8 வயதில் கதைகளை எழுதத் தொடங்கினார் என்றும் அதை தனது 12வது வயதில் முதல் முறையாக வெளியிட்டார் என்றும் சொல்லப்படுகிறது. இவரது கதைகள் மற்றும் கவிதைகள் *சத்யஜக்* மற்றும் *சங்பாத்* போன்ற செய்தித்தாள்களில் வெளிவந்தன. ரிசியா ரஹ்மான் டாக்கா பல்கலைக்கழகத்தில் படித்து பொருளாதாரத்தில் சமூக அறிவியல் முதுகலைப் பட்டம் பெற்றார். விபச்சார விடுதிகளுக்குச் சென்று புத்தகத்திற்கான ஆராய்ச்சியை இவரால் மேற்கொள்ள முடியவில்லை. அதற்குப் பதிலாக ஒரு ஆண் பத்திரிகையாளரின் வாராந்திர அறிக்கைகளை பார்த்து, ஒரு பாலியல் தொழிலாளியின் வாழ்க்கை நிலைமைகளைப் புரிந்து கொள்ள வேண்டியிருந்தது.  
- *பாரடைஸ் அண்ட் அதர் ஸ்டோரிஸ்* (2010)

## விருதுகள்

- பங்களா அகாதமி இலக்கிய விருது (1978)
- ஜெஸ்ஸோர் சாகித்ய பரிஷத் புரஸ்கார் (1984)
- பங்களாதேஷ் லேகாக் சங்க சாகித்ய பதக் (1985)
- கமர் முஷ்டாரி சாகித்ய பதக் (1990)
- அனன்யா இலக்கிய விருது (1995)
- ஹுமாயுன் கதிர் ஸ்ரீதி புரஸ்கார்
- ஜாசிமுதீன் ஷ்வர்னா பதக்
- ஷவ்கத் ஷ்வர்ண பதக்
- எகுஷே பதக் (2019)

## இறப்பு
ரிசியா ரஹ்மான் ஆகஸ்ட் 16, 2019 அன்று இறந்தார்.